Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 582

10. évfolyam Elektrotechnikai-elektronikai szakmai alapozó ismeretek 185 óra Elektrotechnikai-elektronikai szakmai alapozó gyakorlatok 185 óra Elmélet és gyakorlat 370 óra ELEKTROTECHNIKAI-ELEKTRONIKAI SZAKMAI ALAPOZÓ ISMERETEK 9–10. évfolyam Célok és feladatok A szakiskolákban a 9–10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása, a készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoport jellemzõ technológiáival, a felhasznált anyagokkal, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. Az Elektrotechnikai-elektronikai szakmai alapozó ismeretek oktatásának célja az elektrotechnika-elektronika szakmacsoport közös szakmai elméleti ismereteinek feldolgozása, a mûszaki készségek és képességek fejlesztése. A tananyag tanítása fejlessze és erõsítse meg a tanulókban a választott szakmacsoport ismeretanyagának elsajátításához szükséges képességeket és készségeket. Alakuljon ki a választott szakmacsoport iránti elkötelezettség és hivatástudat, olyan gondolkodásmód, amely a szakirányhoz kapcsolódó szaktudományokban való eligazodást elõkészíti. A tananyag tanítása alakítsa ki a villamos területet megalapozó mûszaki szemléletet, fejlessze a tanulók kreativitását, logikus gondolkodását, célirányos mûszaki feladatmegoldó képességét. Keltse fel a tanulók érdeklõdését a szakterület iránt, bizonyítsa be számukra annak gazdasági jelentõségét, ismertesse fejlõdési tendenciáit. Alakítsa ki a tanulókban a minõségi munkavégzés igényét és a környezettel szembeni felelõsségérzetet, a mûszaki tudás gyarapításának igényét. Tudatosítsa a tanulókban a villamos áram veszélyességét, az áramütés elleni védekezés fontosságát, ismertesse meg a villamos balesetek megelõzési módjait és eszközeit. Készítse fel a tanulókat az önálló és csoportban történõ tevékenységre és ezen keresztül megfelelõ tapasztalatszerzésre. Segítse a pályaválasztási döntés megerõsítését. Az „A2” változatú kerettanterv célja alapvetõen azoknak a funkcionális készségeknek, képességeknek a fejlesztése, amelyek a szakképzésbe való belépéshez feltétlenül szükségesek. A Mérések tanításának célja, hogy alakítsa ki a tanulókban a pontos és minõségi feladatvégzés igényét, a környezetért való felelõsséget, a lényegmegragadó képességet. Ismertesse meg a legfontosabb méréstechnikai alapelveket és alapvetõ mérési módszereket, a gyakorlatban elõforduló ellenõrzõ és mérõeszközöket és a legalapvetõbb mûszaki méréstechnikai szakkifejezések használatát. Fejlessze a logikus gondolkodást, a célirányos mûszaki feladatmegoldó képességet. Az Anyagok oktatásának célja, hogy a tanulók legyenek tájékozottak az anyagok tulajdonságairól, felhasználhatóságáról. A Rajz és ábrázolás (vizuális kultúra) tananyagrész feldolgozásában kiemelhetõ célkitûzés a vizuális kultúra nyelvének, a látás eszközrendszerének gyarapítása a szakiskola speciális körülményei között. Ezek a sajátos iskolai feltételek oly módon alkalmasak a személyiség e téren történõ fejlesztésére, hogy a szakmai, szakirányú érdeklõdést látvány elemekkel segítik összehangolni. A vizuális kultúra a szakiskolában a következõ általános célok elérését segíti: kreativitás fejlesztése; gondolkodás fejlesztése; az esztétikum iránti befogadó készség erõsítése és az értékközpontú személyiség fejlesztése. A Villamos szakrajz alapismeretek tanításának célja, hogy fejlessze és erõsítse a tanulók 9. évfolyamon szerzett készségeit és képességeit a rajzi, geometriai ismeretkörben, konkrét példákon keresztül erõsítse a tanulók képességeit, készségeit a térlátásban, ábrázolásban, szerkesztésben. Fejlessze a szakmacsoport rajzi ábrázolásában való eligazodást. A Villamosságtani alapismeretek tanításának a célja, hogy a tanulók megszerezzék azokat a villamos alapismereteket, amelyek elsajátítása után képesek lesznek a szakképzésben a szakmacsoport elméleti és gyakorlati tantárgyainak a tanulására, a szakmacsoportban elõforduló egyszerûbb törvényszerûségek alkalmazására és szakmai számítási feladatok elvégzésére. Fejlesztési követelmények A tananyag tanulása során fejlõdjenek a szakmai tantárgyak tanulásához szükséges képességek, így különösen az ismeretelemzõ-értékelõ gondolkodás, az önálló ismeretszerzés, az ismeretek alkalmazási képessége. A szakelmélet fejlessze a szóbeli és írásos szakmai kommunikációs és a rajzi képességeket. Alakuljon ki, fejlõdjön, erõsödjön meg a tanulókban a saját munkájukkal kapcsolatos igényesség; munkájuk legyen átgondolt, célszerû, eredményes. Szóbeli kommunikációban törekedjenek az anyanyelv és a szakkifejezések szabatos használatára, munkáikban az igényes külalakra. A tananyag feldolgozása során szokjanak hozzá a számítástechnikai eszközök használatához. Alakuljon ki a tanulókban az önálló tanulás és feladatmegoldás igénye. Érezzék a tanulás sikerének élményét. A tanulás során folyamatosan erõsödjék a szakmai motiváció. Fejlessze a szóbeli és írásos szakmai kommunikációs képességeket. A tantárgyi tevékenység végzése során alakuljon ki a tanulókban a mások munkájának eredményeinek, teljesítményeinek tisztelete, fejlõdjön, erõsödjön meg a tanulók saját szakmai munkájukkal kapcsolatos kötelességtudata, felelõsségérzete, igényessége. Mérések: A tanulók ismerjék a szakmacsoportban alkalmazott alapméréseket és az ahhoz szükséges eszközöket. Tudják megbecsülni a mérési adatokat, tudjanak mérõeszközt kiválasztani egyszerû mérési feladathoz. Anyagok: A tanulók ismerjék az anyagok legfontosabb fizikai, mechanikai és technológiai tulajdonságait, jellemzõ alkalmazási területeit. Rajz és ábrázolás: A korábbi tanulmányokban megismert vizuális elemek szakmai irányú fejlesztése és alkalmazása. A mindennapi élet eseményeinek és tapasztalatainak ismeretszerû feldolgozása a vizuális nyelv eszközeivel. Alapszintû kommunikációs elemek vizuális megjelenítése, a munkaeszközök, a szakmai képi, vizuális elemek felismerése és alkalmazása, a tárgy és a szakmai nyelv érintkezési pontjainak felfedezése. A vizualitás lehetõségeinek és a szakmai tananyagok kapcsolódási pontjai (formatervezései, ergonómiai rendszerek), megismerése és feldolgozása. Ábrázolás, megismerés, alkotás. Mûszaki rajzi alapfogalmak, rajzstruktúra, piktogram, rajzjel. Villamos szakrajz alapismeretek: Kezeljék helyesen és célszerûen a rajzeszközöket. Ismerjék fel a legfontosabb rajzi szabványjelöléseket, értelmezzék az alapvetõ rajzjeleket. Rajzoljanak és szerkesszenek egyszerû mûszaki rajzokat. Villamosságtani alapismeretek: Használják és értelmezzék a legjellemzõbb szakkifejezéseket. Ismerjék fel az áramkörök jellemzõ törvényszerûségeit. Legyenek képesek megoldani számpéldákat és alapvetõ méretezéseket elvégezni. Maradéktalanul tartsák be az alapvetõ élet- és vagyonbiztonsági, valamint környezetvédelmi elõírásokat.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes